CELEX: 62013CN0667
Language: hr
Date: 2013-12-16 00:00:00
Title: Predmet C-667/13: Zahtjev za prethodnu odluku koji je 16. prosinca 2013. uputio Tribunal do Comércio de Lisboa (Portugal) — Estado português protiv Massa Insolvente do Banco Privado Português SA, u stečaju

29.3.2014   
            
            
               HR
            
            
               Službeni list Europske unije
            
            
               C 93/19
            
         Zahtjev za prethodnu odluku koji je 16. prosinca 2013. uputio Tribunal do Comércio de Lisboa (Portugal) — Estado português protiv Massa Insolvente do Banco Privado Português SA, u stečaju
   (Predmet C-667/13)
   2014/C 93/31
   Jezik postupka: portugalski
   
      Sud koji je uputio zahtjev
   
   Tribunal do Comércio de Lisboa (Portugal)
   
      Stranke glavnog postupka
   
   
      Tužitelj: Estado português
   
      Tuženik: Massa Insolvente do Banco Privado Português SA, u stečaju
   
      Prethodna pitanja
   
   
               1.
            
            
               Nedostaje li odluci (1) obrazloženje s obzirom na to da:
               
                           a)
                        
                        
                           ne navodi razlog zbog kojeg državno jamstvo koje je izdao Portugal utječe na trgovinu između država članica?
                        
                     
                           b)
                        
                        
                           ne objašnjava zašto je potpora koja je dodijeljena u obliku jamstva — a za koju se prvotno smatralo da je obuhvaćena člankom 107. stavkom 3. UFEU-a — sada proglašena nespojivom sa zajedničkim tržištem?
                        
                     
         
               2.
            
            
               Sadrži li odluka proturječnost između obrazloženja i izreke u pogledu trenutka od kada se odluka smatra nezakonitom: 5. prosinca 2008. ili 5. lipnja 2009.?
            
         
               3.
            
            
               Je li odluka protivna odredbama članka 107. stavka 1. UFEU-a utoliko što dodijeljena potpora nije utjecala na trgovinu između država članica, osobito uzimajući u obzir krajnji cilj zajma i način na koji je u stvari korišten te činjenicu da korisnik od 1. prosinca 2008. više ne obavlja svoju djelatnost?
            
         
               4.
            
            
               Je li odluka protivna odredbama članka 107. stavka 3. UFEU-a utoliko što je potpora namijenjena otklanjanju ozbiljnih poremećaja u gospodarstvu države članice i, zbog toga, u skladu s zajedničkim tržištem?
            
         
               5.
            
            
               Predstavlja li članak 14. stavci 1. i 2. Uredbe (EZ) br. 659/1999 (2) prepreku tome da se smanjenje iznosa za koji treba provesti povrat primijeni u ovom slučaju, ako se sama odredba na nediskriminirajući način primjenjuje na sve vjerovnike insolventnog društva?
            
         
      (1)  Odluka Komisije od 20. srpnja 2010. o državnoj potpori C-33/09 (ex NN 57/09, ex CP 191/09) koju je Portugal dodijelio u obliku državnog jamstva u korist BPP-a [prijavljena pod brojem C(2010) 4932 (SL L 159, str. 95.)
   
      (2)  Uredba Vijeća (EZ) br. 659/1999 od 22. ožujka 1999. o utvrđivanju detaljnih pravila primjene članka 93. Ugovora o EZ-u (SL L 83, str. 1.) (SL, posebno izdanje na hrvatskom jeziku, poglavlje 8., svezak 4., str. 16.)